[{"text_idx": "#000001", "text": "Ta\u0308nasest, 1. septembrist kuni 15. novembrini toimub iga ku\u0308mne aasta tagant aset leidev po\u0303llumajandusloendus. Statistikaamet ootab u\u0308le Eesti loendusel osalema ligi 11 600 majapidamist."}, {"text_idx": "#000002", "text": "Selleks, et teada saada, kuidas Eesti po\u0303llumajandusel la\u0308heb ja mis on eelmisest loendusest mo\u0308o\u0308dunud ku\u0308mne aastaga muutunud, kutsub po\u0303llumajandusloenduse projektijuht, statistikaameti juhtivanalu\u0308u\u0308tik Eve Valdvee ko\u0303iki loendusnimekirjas olevaid majapidamisi u\u0308lesloendusel osalema.\u201eEsmajoones soovitan osaleda veebiku\u0308sitluses, mis leiab aset 1. septembrist 20. septembrini. Veebi kaudu on ko\u0303ige lihtsam ja mugavam osaleda, sest nii saab seda teha endale sobival ajal ning sobivas kohas. Nendega, kes ei ole 20. septembriks oma andmeid veebis esitanud, vo\u0303tab 21. septembrist kuni 15. novembrini u\u0308hendust meie telefoniku\u0308sitleja,\u201c lisas Valdvee."}, {"text_idx": "#000003", "text": "MTU\u0308 Eesti Noortalunike juht ja Remmelgamaa OU\u0308 omanik Kaja Piirfeldt toob va\u0308lja, et uuringu tulemuste po\u0303hjal saavad nii po\u0303llumajandusettevo\u0303tjad kui ka ministeeriumid, Euroopa Liidu institutsioonid ja teadusasutused vajaliku sisendi po\u0303llumajandusvaldkonda puudutavateks otsusteks. \u201eLoendusel osalemine on talupidajale vo\u0303imalus, mitte kohustus. Vo\u0303imalus anda teada, mis teemad vajavad rohkem ta\u0308helepanu ja rahastust ning saada statistikaametilt hiljem vastu andmeid, mis aitavad meil ettevo\u0303tjatena ja esindusorganisatsioonides tegutsedes otsuseid teha,\u201c ro\u0303hutas Piirfeldt."}, {"text_idx": "#000007", "text": "Po\u0303llumajandusloenduse ku\u0308simustiku leiab alates 1. septembrist aadressil estat.stat.ee. Veebikeskkonda saab sisse logida ID-kaardi, mobiil-ID vo\u0303i Smart-ID-ga. Loenduse tulemused avalikustatakse 2021. aastal statistikaameti andmebaasis.La\u0308hemalt saab loenduse kohta lugeda stat.ee/pollumajandusloendus."}]